***Kedves Családok, Kedves Barátaink!***

A Dunántúli Református Egyházkerület reménység szerint 2022-ben is megszervezni az Egyházkerület területén lévő gyülekezetek családjai számára Családos Hetét, melyre idén is Balatonfenyvesen, a Magyarországi Református Egyház Gyermek és Ifjúsági Üdülőjében kerül sor (Balatonfenyves-Alsó, Mária u. 54.). **Az időpont: 2022. augusztus 1-7. (Hétfőtől vasárnapig.)**

Számítunk a kisgyermekes családokra, a nagyobb gyerekekkel érkezőkre, és persze olyanokra is, akik egyedül nevelik gyermeküket, gyermekeiket.

A tábor összesen 56 családot tud fogadni (4 ágyas szoba: 24 db; 6 ágyas szoba: 22 db. Amennyiben a 4 és 6 ágyas szobák elfogynak, a főépületben is tudunk szállást biztosítani).

**A jelentkezés érkezési sorrendben történik!**

A tábor költsége a következőképpen alakul: 39.600 Ft/fő/hét.

Kedvezményes ár, amit fizetni kell:

- 13.200 Ft/fő/hét (3 éves kortól)

- 6.600Ft/fő/hét (0-2,99 éves korig)

Az ár tartalmazza a szállást, a háromszori étkezést, és a programokon való részvételt.

* Érkezés: augusztus 1-én, hétfőn 14-16 óra között. Első étkezés: hétfő este vacsora. (A korábban érkezőknek maguknak kell étkezésről gondoskodniuk.)
* Hazaindulás: augusztus 7-én, vasárnap ebéd után. Utolsó étkezés: vasárnap ebéd.
* Jelentkezni a mellékelt jelentkezési lapon kell, a következőképpen:
* A jelentkezési lapot lelkipásztor átadja a jelentkező családnak, a család a jelentkezési lapot kitölti.
* A lelkipásztor a lap alján („a lelkipásztor jóváhagyó aláírása”) aláírja a jelentkezési lapot.
* A jelentkezési lapot a jelentkező család juttatja el a táborszervező címére, emailben, szkennelve vagy fotózva (lásd lap alján)!
* A jelentkezés érkezési sorrendben történik, ezért a jelentkezési lapokat minél hamarabb elküldeni szíveskedjenek!
* ***A részvételi díjat*** *a* ***Dunántúli Református Egyházkerület*** *OTP Banknál vezetett 11748007-21056824-00000000 számú* ***bankszámlaszámára*** *kell* ***utalni vagy befizetni****. A befizetés határideje: 2022. július 25.*

*A közlemény rovatba kérjük írják be a jelentkező család nevét és „családos tábor”, tehát (név és a tábor neve)*

*Amennyiben betegség esetén a jelentkező család mégsem tud részt venni a táborban, kérjük feltétlenül jelezzék a táborvezetőnek, akinek igazolása után a részvételi díjat az Egyházkerület pénztára visszautalja.*

Szeretettel várunk mindenkit!

2022. április 5.

Áldáskívánással:

Székely Attila és Székelyné Kiss Emese

lelkipásztorok, táborszervezők

Tel: 06/30 632 75 79

kaposforef@gmail.com

7523 Kaposfő, Petőfi u. 37.